Diari Oficial de la Generalitat Valenciana


Sumari del DOGV 2615, del 30-10-1995 (1995/836568)

ORDRE de 27 de setembre de 1995, de la Conselleria de Cultura, Educació i Ciència, per la qual s'autoritza al centre Escuela de Danza Atenea, de València a fer ensenyaments de Dansa de grau elemental i es modifica la seua denominació.
------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/27/(3)/dof/vci/html**

### Dades del document

Número de DOGV
:   2615

Data del DOGV
:   30-10-1995

Secció del DOGV
:   DISPOSICIONS GENERALS

Número del document
:   1995/836568


Data del document
:   27-09-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 27 de setembre de 1995, de la Conselleria de Cultura, Educació i Ciència, per la qual s'autoritza al centre Escuela de Danza Atenea, de València a fer ensenyaments de Dansa de grau elemental i es modifica la seua denominació.   
Examinat l'expedient incoat a instància del titular del centre Escuela de Música Atenea, de València, en sol·licitud d'autorització per a fer ensenyaments de Dansa de grau elemental, corresponents a la nova ordenació educativa.  
Atés que el centre ha estat classificat com a no oficial reconegut pel Decret 55/1988, de 25 d'abril, del Consell de la Generalitat Valenciana (DOGV de 5 de maig), per a impartir ensenyaments de Dansa del Pla que s'extingeix.  
Atesos la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre); el Reial Decret 389/1992, de 15 d'abril, pel qual s'estableixen els requisits mínims del centres que imparteixen ensenyaments artístics (BOE de 28 d'abril), i el Reial Decret 321/1994 de 25 de febrer (BOE de 6 d'abril), sobre autoritzacions de centres docents privats d'ensenyaments artístics.  
Atés que dels informes inclosos en l'expedient es dedueix que el centre compleix els requisits establits en la disposició transitòria segona de l'esmentat Reial Decret 389/1992, de 15 d'abril, per tal d'accedir al que es sol·licita.  
Fent ús de les atribucions que em confereix l'article 35 de la Llei 5/1983, de 30 de desembre de la Generalitat Valenciana, de Govern Valencià,  
ORDENE  
Primer  
Autoritzar al centre que més avall s'indica per a impartir ensenyaments de Dansa de grau elemental corresponents a la nova ordenació educativa, amb la nova denominació i amb el número de llocs escolars que s'especifiquen:  
Denominació genèrica: centre autoritzat d'ensenyaments de Dansa de grau elemental  
Denominació específica anterior: Escuela de Danza Atenea  
Nova denominació específica: Centro de Danza Atenea  
Titular del centre: María ángeles Chardi Fortuny  
Domicili: avinguda de Burjassot, 18.  
Localitat: València.  
Província: València.  
Codi: 48653152.  
Ensenyaments que s'autoritzen: Grau Elemental de Dansa.  
Número total de llocs escolars: 120.  
Centre al que s'adscriu: Conservatori de Dansa de València (codi 44941860)  
Segon  
Aquesta autorització produirà efectes des de l'inici del curs 1995/96.  
Tercer  
El centre gaudirà de plenes competències acadèmiques en totes les matèries corresponents al nou sistema educatiu del nivell que s'autoritza.  
Quart  
Pel que fa als ensenyaments del Pla que s'extingeix, i d'acord amb el calendari vigent d'aplicació del nou sistema educatiu, el centre no veurà modificades les competències que com a centre no oficial reconegut li corresponien.  
Cinqué  
Sense perjudici d'allò establert en els apartats anteriors, el centre queda adscrit, a efectes administratius, al conservatori de titularitat de la Conselleria de Cultura, Educació i Ciència que en l'apartat primer s'especifica.  
Sisé  
Qualsevol modificació dels termes de la present ordre requerirà la preceptiva autorització de l'administració educativa.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 27 de setembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI